Cîțu, atac la USR: "Apărarea nu primeşte 2%, este o încălcare a legăturii noastre cu NATO".
Preşedintele PNL, Florin Cîţu, a criticat USR care, în programul de guvernare al cabinetului propus de Dacian Cioloş a alocat apărării mai puţin de 2% din PIB. "Este o primă încălcare a legăturii noastre cu NATO", a spus Cîţu care a afirmat că liberalii nu vor vota propunerile de miniştri ai USR.
Liberalii se vor prezenta la dezbaterile parlamentare, dar se vor abţine la vot."Le cer colegilor mei decenţă şi profesionalism… Ne vom abţine de la voturile pentru miniştrii din acest cabinet… Se vor abţine şi în comisii", a spus preşedintele PNL.Florin Cîţu s-a declarat surprins de propunerea premierului desemnat Dacian Cioloş privind reducerea bugetului acordat Ministerului Apărării."Am aflat cu surprindere de la ministrul Apărării Nicolae Ciucă că în programul de guvernare (programul propus de Dacian Cioloş-n.r.) apărarea nu mai primeşte 2%.. este o primă încălcare a legăturii noastre cu NATO, este mai mic decât 2%", a adăugat Florin Cîţu.Dacă propunerea USR nu va fi acceptată de Parlament, PNL va relua discuţiile pentru formarea unui nou Guvern, a mai spus premierul demis."Sunt mai multe strategii, toate soluţiile sunt pe masă", a explicat CîţuTotuşi, Florin Cîţu a reamintit că, potrivit protocolului semnat de PNL, USR şi UDMR, liberalii trebuie să numească premierul.Declaraţiile au fost făcute marţi, înainte de audierile parlamentare ale miniştrilor propuşi de premierul desemnat Dacian Cioloş.